ตัวร้อนตลอดรุมๆแต่วัด36.6 ไม่ถึง37คับ แสบคอแต่ไม่มากพอทานน้ำดีขึ้น อ่อนเพลียบางวันอยากนอน มีถ่ายบ่อยเป็นน้ำบางที แสบกลางหน้าอกบางทีคับ หายใจปกติคับ เป็นมา 18 วันละคับ รู้สึกเหมือนไม่สบายตลอดเลยช่วยแนะนำด้วยคับ
สวัสดีค่ะ หากวัดอุณหภูมิร่างกายได้ไม่เกิน 37 องศาเซลเซียส ก็จะยังไม่ถือว่ามีไข้ ส่วนอาการแสบคอ อ่อนเพลีย ถ่ายบ่อย แสบกลางหน้าอก หากเป็นมานาน 18 วันแล้ว โดยที่ไม่มีไข้ ก็ไม่ใช่ลักษณะอาการของโรคโควิค19 ค่ะ เพราะอาการของโีคโควิด19 มักมีไข้ ไอ มีเสมหะ มีน้ำมูก เจ็บคอ คล้ายไข้หวัด หากเป็นมาก ก็จะมีอาการหอบเหนื่อย หายใจลำบากค่ะดังนั้น อาการที่เป็นอยู่ จึงเกิดจากสาเหตุอื่นๆ เช่น โรคกระเพาะอาหารอักเสบ กรดไหลย้อน หรืออาจเกิดจากมีภาวะไทรอยด์ฮอร์โมนผิดปกติ การมีความเครียด วิตกกังวล เป็นต้นในเบื้องต้น ก็ควรดื่มน้ำเปล่ามากๆ และอาจดูแลแบบโรคกระเพาะอาหารและกรดไหลย้อนไปก่อน เช่น เลือกทานอาหารที่ย่อยง่าย ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ทานอาหารรสจัด ไม่ทานเผ็ด ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ ไม่ทานอาหารแล้วนอนทันที ต้องเว้นระยะไปอย่างน้อย 2 ชั่วโมง เป็นต้นหากอาการต่างๆ ยังไม่ดีขึ้น ก็ควรไปพบแพทย์เพื่อตรวจค่ะ